9 Mohlala wa Josefa o re ruta’ng? O re ruta gore ka dinako tše dingwe re ka swanelwa ke go tšhaba ge re lekwa, e le gore re se tshele melao ya Modimo. Batho ba bangwe pele e eba Dihlatse tša Jehofa e be e le dijato, ba enwa kudu, ba kgoga, ba diriša dihlaretagi gampe, ba otswa goba ba itshwara ka ditsela tše dingwe tše mpe. Gaešita le ka morago ga gore ba kolobetšwe, ba ka fela ba lekega go boela mekgweng ya bona ya kgale. Ge e ba le wena o lekega go tshela o mongwe wa melao ya Jehofa, e ba le boitshwaro ka go ipha nako ya go naganišiša ka ditlamorago tše bohloko tšeo di ka bago gona ge e ba o ka ineela tekong yeo. O ka leka go bona e sa le pele dilo tšeo di ka go wetšago tekong ke moka wa di phema. (Ps. 26:4, 5; Die. 22:3) Ge o ka lebana le teko, kgopela Jehofa gore a go nee bohlale le boitshwaro bja go e ganetša.